**TIMRAVINA STUDNIČKA**

**PROPOZÍCIE**

XXVI. ročníka súťaže regionálneho kola v umeleckom prednese pôvodnej slovenskej prózy



**Regionálne kolo** súťaže v prednese pôvodnej slovenskej prózy „Timravina studnička“

sa uskutoční **24. októbra 2023 o 9.00 hod. v Centre voľného času Domino Zvolen.**

**Organizátori**: Centrum voľného času Domino, Bela IV. 1567/6, 960 01 Zvolen

**Poslanie a cieľ súťaže:**

Viesť deti a mládež k hlbšiemu poznávaniu slovenskej literatúry, podnietiť ich k hľadaniu a objavom krásy umeleckého slova a tým aj rodnej reči, poskytovať priestor na popularizáciu pôvodnej slovenskej tvorby, vytvárať podmienky pre konfrontáciu a tvorivý rast nielen recitátorov, ale aj záujemcov o túto činnosť, prostredníctvom odborných seminárov sprostredkovávať najnovšie poznatky z oblasti umeleckého prednesu, objavovať a starať sa o odborný rast recitátorských talentov.

Toto podujatie je venované na počesť významnej slovenskej spisovateľky Boženy Slančíkovej Timravy (narodená 2. 10. 1867 v Polichne – zomrela 27. 11. 1951 v Lučenci), ktorej život a dielo sú späté s Novohradom.

**Zásady súťaže:**

* Súťaž je viacstupňová (triedne, školské, regionálne kolá), môže sa jej zúčastniť každý amatérsky záujemca o umelecký prednes **prózy**, ak spĺňa podmienky súťaže.
* Vekové kategórie:
1. kategória : II. - IV. ročník základných škôl
2. kategória : V. - VI. ročník základných škôl
3. kategória : VII. - IX. ročník základných škôl
4. kategória: stredné školy
5. kategória : dospelí
* Recitátor prechádza všetkými stupňami súťaže s tým istým textom. V odôvodnených prípadoch môže text zmeniť so súhlasom odbornej poroty a organizátora súťaže.
* Časový limit – maximálne pre

 I. II. kat. – 4 min

 III. kat. – 5 min.

 IV. kat. - 6 min.

 V. kat. - 6 min.

 Stanovený limit je nutné bezpodmienečne dodržať.

* Recitátor je povinný text prednášať naspamäť.
* Súťažný text je potrebné doniesť a odovzdať organizátorovi súťaže v písomnej podobe v deň konania regionálnej súťaže.
* Každý stupeň súťaže hodnotí odborná porota, ktorú menuje organizátor súťaže.

**Priebeh súťaže:**

* Súťaž začína základnými kolami - triednymi, školskými príp. obvodovými. Z týchto kôl víťazi postupujú do regionálnych kôl. Počet postupujúcich z regionálnych kôl do celoslovenského kola: z každej kategórie jeden.
* Školské kolá súťaže organizujú jednotlivé školy.
* Regionálne kolá - Regionálne osvetové strediská v SR, prípadne vybraná škola, CVČ
* Celoslovenské kolo – Mestský úrad Lučenec.
* Okresné resp. oblastné kolá odporúčame uskutočniť do 28. októbra 2023 a víťazov jednotlivých kategórií nahlásiť usporiadateľovi celoslovenskej **do 03. 11. 2023** súťaže.

Viac informácii získate na e – mail adrese:

**skarupova.dominozv@gmail.com**

Mgr. Zuzana Škařupová, oddelenie estetiky